# Audioslave

### Wikipedia

Audioslave
Toiminnassa | 2001–
Kotipaikka | Yhdysvallat
Laulukieli | englanti
Tyylilaji | Hard rock, vaihtoehtorock, post-grunge
Levy-yhtiö | Interscope Records, Epic Records
Jäsenet | Chris Cornell Tom Morello Tim Commerford Brad Wilk

Audioslave on vuonna 2001 muodostettu amerikkalainen vaihtoehtorockia soittava yhtye. Rage Against the Machinesta äkillisesti lähtenyt Zack De La Rocha jätti yhtyeen muut soittajat lähtöpisteeseen, mutta he saivat lopulta riveihinsä ex-Soundgarden-solistin Chris Cornellin. Yhtye julkaisi ensimmäisen, yhtyeen nimeä kantavan albuminsa vuonna 2002. Seuraava albumi Out of Exile toi yhtyeen takaisin julkisuuteen vuonna 2005.

Yhtyeen tunnetuimmat kappaleet ovat mm. "Like a Stone", "Show Me How to Live" "I Am the Highway", "Be Yourself" ja "Original Fire".

## [muokkaa] Historia

### [muokkaa] Ennen yhtyettä

Rage Against the Machinen vielä ollessa radikaalinen yhteiskunta-aktivistiyhtye, Soundgardenissa olleen Chris Cornellin ei uskottu haluavan edetä samaan suuntaan. Audioslavea perustettaessa Cornellin huhutaan vaatineen, että hän ei liittyisi yhtyeeseen jos siitä olisi tulossa yhteiskunta-aktivismin väline, vaan hän halusi keskittyä vain musiikin tekemiseen. Pian yhtyeen perustamisen jälkeen se kuitenkin liittyi Tom Morellon ja System of a Downin Serj Tankianin aloittamaan organisaatioon nimeltä Axis of Justice, jolla pyritään jatkamaan Rage Against the Machinen poliittista taustaa.

### [muokkaa] 2001–2004

Yhtyeen huhuttiin riidelleen paljon yhtyeen ensimmäisen albumin teon aikana, eivätkä huhut ole täysin tuulesta temmattuja, sillä yhtye hajosi huhtikuussa 2002 ennen saamatta yhtään levyä ulos, mutta jatkoi kuitenkin yhteistyötä kesällä ja julkaisi ensimmäisen levynsä marraskuussa 2002. Myöhemmissä haastatteluissa yhtyeen jäsenet ovat kertoneet että alkuaikojen ongelmat eivät johtuneet heistä itsestään, ja että ne saatiin ratkaistua managerin vaihdolla.

Yhtyeen ensimmäinen studioalbumi Audioslave julkaistiin marraskuussa 2002 ja sai vaihtelevia arvosteluja kriitikoilta, mutta myi kuitenkin nopeasti tuplaplatinaa. Yhtyeen kritisoitiin olevan alati riitelevien miljonäärimuusikoiden projekti, jonka 70-luvun tyyli syntyi suurimmaksi osaksi miksausvaiheen muutoksilla. Toiset taas kehuivat yhtyeen tuovan kaivattua väriä nykymusiikkiin, verraten sitä Led Zeppeliniin. Albumilta nousi mm. radiosoiton myötä kappaleet "Like a Stone", "I Am the Highway" ja "Show Me How to Live". Vuoden 2003 aikana yhtye keikkaili ympäri maailmaa ja sai paljon positiivisia arvosteluja, hiljentäen soraääniset kriitikot.

### [muokkaa] 2005–

6. toukokuuta 2005 Audioslavesta tuli ensimmäinen amerikkalainen rock-yhtye, joka oli ikinä järjestänyt ilmaisen ulkoilmakonsertin Kuubassa. Lupa konserttiin saatiin Kuuban kauppasaartoa ylläpitävältä Yhdysvaltain valtiovarainministeriöltä. Tämä konsertti taltioitiin ja julkaistiin DVD:llä lokakuussa 2005.

Yhtyeen toinen albumi, Out of Exile, julkaistiin 24. toukokuuta 2005, ja se pääsi heti Yhdysvaltain albumilistän ykköseksi. Levyllä ovat mm. paljon radioaikaa saaneet "Be Yourself", "Your Time Has Come" ja "Doesn't Remind Me".

2. heinäkuuta 2005 yhtye soitti Berliinin Live 8-konsertissa.

Audioslave julkaisi tuoreimman albuminsa Revelations syyskuussa 2006. Albumilta julkaistiin kesän aikana albumin ensimmäinen single "Original Fire".

## [muokkaa] Diskografia

### [muokkaa] Albumit

- Audioslave (19. marraskuuta 2002) #7 U.S., #26 UK; 2x platinaa
- Out of Exile (24. toukokuuta 2005) #1 U.S., #5 UK; platinaa
- Revelations (5. syyskuuta 2006)

### [muokkaa] DVD/Muu

- Audioslave (29. heinäkuuta 2003)
- Live in Cuba (11. lokakuuta 2005)

### [muokkaa] Singlet

- Cochise (2002)
- Like a Stone (2003)
- Show Me How to Live (2003)
- I Am the Highway (2003)
- What You Are (2004)
- Be Yourself (2005)
- Your Time Has Come (2005)
- Doesn't Remind Me (2005)
- Out of Exile (2005)
- Original Fire (2006)
- Revelations (2006)

### [muokkaa] Musiikkivideot

- Cochise (2002)
- Like a Stone (2003)
- Show Me How to Live (2003)
- Be Yourself (2005)
- Your Time Has Come (2005)
- Doesn't Remind Me (2005)
- Original Fire (2006)
- Revelations (2006)

## [muokkaa] Aiheesta muualla

- Audioslaven virallinen kotisivu
- Virallinen fanisivu

Haettu osoitteesta http://fi.wikipedia.org../../../a/u/d/Audioslave.html

Luokka: Yhdysvaltalaiset rockyhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Español
- Français
- Galego
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Shqip
- Simple English
- Slovenčina
- Svenska
- Türkçe